OpenLLM-France/wikimedia huggingface dataset:
# Casesnoves (Illa)

Casesnoves és un antic poble del terme comunal d'Illa, a la comarca del Rosselló, de la Catalunya del Nord, actualment només hi ha dempeus l'església, recentment restaurada, dels Sants Just i Pastor de Casesnoves i la torre mestra del Castell de Casesnoves.
Està situat a l'oest de la vila d'Illa, a l'esquerra de la Tet. Estava al peu del camí que discorria pel marge esquerre del riu procedent del Conflent (Rodès) per una banda i de la Fenolleda (Montalbà del Castell) de l'altra. Formà part de la línia de defensa de la frontera comtal (Comtat del Rosselló, amb els de la Fenolleda i del Perapertusès, en mans del rei de França, els dos darrers).

## Bibliografia

* Becat, Joan. «75 - Illa». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Illa». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ «Casesnoves en els ortofotomapes de l'IGN». Arxivat de l'original el 2016-08-13. [Consulta: 28 juliol 2016].
Viccionari
# Martha Graham

Martha Graham (Pittsburgh, 11 de maig de 1894 — Manhattan, Nova York, 1 d'abril de 1991) va ser una ballarina i coreògrafa estatunidenca considerada com una de les grans pioneres de la dansa contemporània.
La seva carrera es perllongà durant setanta anys i va ser la primera ballarina a actuar a la Casa Blanca dels Estats Units, la primera també en ser ambaixadora cultural i en rebre el reconeixement civil més important dels Estats Units, la Medalla de la Llibertat.

## Biografia

Martha Graham nasqué a Pittsburgh, Pennsilvània el 1894, filla d'un psiquiatre i una descendent del moviment religiós del Puritanisme. Va tenir molta influència sobre el compositor Louis Horst, el qual li va escriure diverses partirures.
La seva companyia de dansa, la Martha Graham Dance Company és la més antiga dels Estats Units.

## Referències

* ↑ http://www.pbs.org/wnet/americanmasters/database/graham_m.html Arxivat 2014-01-11 a Wayback Machine. American Masters
* ↑ Skidmore College website

## Enllaços externs

* An Athlete of God: The Personal Essay of Martha Graham
* MarthaGraham.org - Martha Graham Center of Contemporary Dance
* University of Pittsburgh online text
# Maria Grazia Cucinotta

Maria Grazia Cucinotta (27 de juliol de 1968, Messina, Sicília) és una actriu italiana que ha treballat en diverses pel·lícules i sèries televisives des de 1990, com a actriu, o bé com a productora, guionista i model.
És reconeguda a Itàlia com a actriu de cinema i televisió, però internacionalment és més coneguda pels seus papers en Il postino i com la noia Bond "Cigar Girl" a la pel·lícula de James Bond The World Is Not Enough.
Va ser l'estrella convidada en l'episodi de The Sopranos "Isabella". També va aparèixer a Els Simpson, en l'episodi The Italian Bob com a la maliciosa esposa de Sideshow Bob, Francesca.
Va contreure matrimoni amb Giulio Violati el 1995, i tenen una filla, Giulia.

## Filmografia

* Vacanze di Natale '90 (1990)
* Viaggio d'amore (1990)
* Alto rischio (1993)
* Cominciò tutto per caso (1993)
* Abbronzatissimi 2 - un anno dopo (1993)
* Il postino, de Michael Radford (1994)
* I Laureati (1995)
* El día de la bestia (1995)
* Il Sindaco (1996)
* Italiani (1996)
* Il Decisionista (1997)
* El Espíritu de Brooklyn (A Brooklyn State of Mind) de Frank Rainone (1997)
* Camere da letto (1997)
* Ballad of the Nightingale (1998)
* La Seconda moglie (1998)
* El Mundo Nunca Es Suficiente (The World Is Not Enough) de Michael Apted (1999)
* Maria Magdalena (1999)
* Trossets picants (Picking Up the Pieces) (2000)
* Just One Night (2000)
* Stregati dalla luna (2001)
* Strani accordi (2001)
* Vaniglia e cioccolato (2004)
* Mariti in affitto (2004)
* Miracolo a Palermo! (2005)
* All the Invisible Children (2005)
* Uranya (2006)
* Last Minute Marocco (2007)
* Sweet Sweet Marja (2007)
* La bella società (2008)
* Fly Light (2009)
* Viola di mare (2009)
* Death of the Virgin (2009)
* Flors negres (2009)
* L'imbroglio nel lenzuolo (2009)
* Un giorno della vita (2010)
* Il Bene dal Male (2010)
* The Museum of Wonders (2010)
* Il rito (2011)
* Teresa Manganiello. Sui passi dell'amore (2012)
* La tana del bianconiglio (Curtmetratge) (2012)
* C'è sempre un perché (2013)
* Il gioco del destino (2014)
* Maldamore (2014)
* La moglie del sarto (2014)

## Aparicions en televisió

* Andy e Norman (1991)
* La Ragnatela (1991)
* Scherzi a parte (1992)
* Alta società (1995)
* La Signora della città (1996)
* Solomon (1997)
* Il Quarto re (1997)
* Padre papà (1998)
* Wildside - Lawyer (1998)
* In punta di cuore (1999)
* "Isabella" (1999, episodi de The Sopranos)
* L'Avvocato Porta (1997)
* Amici di Gesù (2000)
* Il Bello delle donne (2001)
* Amici di Gesù (2001)
* Marcinelle (2003)
* The Italian Bob (2005, episodi de Els Simpson)
* Pompei (2007)

## Referències

* ↑ «Maria Grazia Cucinotta». askmen.com. Arxivat de l'original el 2009-06-27. [Consulta: 13 gener 2011].

## Enllaços externs

* Maria Grazia Cucinotta - Lloc web oficial
* Entrevista a CNN amb Maria Grazia Cucinotta
* Cucinotta a Imdb.com
# Mary Bernet

Mary Bernet (Barcelona, 1918 - segle XX?) fou una nedadora catalana, especialitzada en les proves de crol i d'esquena.
Formada al Club Natació Atlètic, el 1936 s'incorporà al Club Natació Barcelona, on fou la gran dominadora de la natació espanyola durant els primers anys de la postguerra. Fou campiona de Catalunya en divuit ocasions, destacant quatre títols consecutius en 100 m lliures (1941, 1942, 1943 i 1944) i sis en 100 m esquena (1939, 1940, 1941, 1942, 1943 i 1944). A nivell estatal, es proclamà campiona d'Espanya en setze ocasions, excel·lint en les proves de 100 m lliures (1940, 1941, 1942, 1943), en 400 m lliures (1942, 1943, 1944) i relleus. A més, establí records nacionals en 200 i 400 m esquena. També es proclamà campiona de la Copa Nadal de natació en cinc ocasions consecutives entre 1941 i 1945.

## Palmarès

* 18 campionats de Catalunya de natació
* 4 en 100 m lliures (1941, 1942, 1943, 1944)
* 1 en 200 m lliures (1939)
* 3 en 400 m lliures (1942, 1943, 1944)
* 6 en 100 m esquena (1939, 1940, 1941, 1942, 1943, 1944)
* 1 en 3x50 m estils (1939)
* 1 en 3x100 m lliures (1940)
* 3 en 4x100 m lliures (1940, 1941, 1942)
* 16 campionats d'Espanya de natació
* 4 en 100 m lliures (1940, 1941, 1942, 1943)
* 3 en 400 m lliures (1942, 1943, 1944)
* 2 en 3x100 m estils (1935, 1936)
* 7 en 4x100 m lliures (1934, 1935, 1940, 1941, 1942, 1943, 1944)

## Referències

* ↑ «Mary Bernet». Enciclopèdia de l'esport català. Barcelona: Grup Enciclopèdia Catalana.
* ↑ Gil-Sabio, Rodrigo; Escudero Cordón, Manolo. «Centenario: Mary Bernet, el año 1942 y la natación femenina española» (en castellà). RFEN, 24-03-2020. [Consulta: 29 agost 2021].
* ↑ Gil-Sabio, Rodrigo; Escudero Cordón, Manolo. «Centenario: Copa Nadal-CNB, 110 años de Navidad pasada por agua y por muchas vivencias». RFEN, 26-07-2020. [Consulta: 29 agost 2021].
# Marquinhos

Marquinhos és el nom dels següents personatges:
* Marco Antonio da Silva (Belo Horizonte, 1966), futbolista brasiler
* Marcos Aoás Corrêa (São Paulo, Brasil, 1994), futbolista brasiler que juga a la posició de defensa central
# Marquette (Iowa)

Marquette és una població dels Estats Units a l'estat d'Iowa. Segons el cens del 2000 tenia 421 habitants.

## Demografia

Segons el cens del 2000, Marquette tenia 421 habitants, 194 habitatges, i 108 famílies. La densitat de població era de 133,2 habitants/km².
Dels 194 habitatges en un 24,2% hi vivien nens de menys de 18 anys, en un 42,3% hi vivien parelles casades, en un 8,8% dones solteres, i en un 44,3% no eren unitats familiars. En el 37,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,3% tenia menys de 18 anys, un 9% entre 18 i 24, un 28,7% entre 25 i 44, un 26,8% de 45 a 60 i un 13,1% 65 anys o més.
L'edat mediana era de 39 anys. Per cada 100 dones de 18 o més anys hi havia 97 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marquette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Marquette». American Fact Finder. Oficina del Cens dels Estats Units, 12-01-2010.
# Matís (color)

El matís és una de les propietats del color que es refereix als aspectes qualitativament diferents de l'experiència de color que tenen relació amb diferències de longituds d'ona o amb mescles de diferents longituds d'ona.
El matís és la qualitat que diferencia un color d'un altre: permet classificar-lo amb termes com vermell, groc o blau.
Hi ha una alta correlació entre longitud d'ona i matís, tal com apareix a l'arc iris. Aquests colors formen part del grup de colors espectrals, els relacionats amb una longitud d'ona determinada. Mentre que els colors no espectrals serien els no relacionats amb una longitud d'ona determinada (com els porpres i morats). Solament poden obtenir-se mitjançant la mescla de dos o més llums monocromàtiques.
Els colors cromàtics són els colors tant espectrals com no espectrals, però té importància per entendre'n el matís, mentre que en els colors acromàtics, la seva visualització o percepció s'entén millor en relació en referir-nos a la dimensió de claredat que a la del matís (blanc, gris i negre).
# María Casado

María Casado és el nom dels següents personatges:
* María Casado González (1952-), directora de l'Observatori de Bioètica i Dret de la Universitat de Barcelona.
* María Casado Paredes (1978-), periodista barcelonina.
# Mason City (Iowa)

Mason City és una població dels Estats Units a l'estat d'Iowa. Segons el cens del 2000 tenia 29.172 habitants.

## Demografia

Segons el cens del 2000, Mason City tenia 29.172 habitants, 12.368 habitatges, i 7.507 famílies. La densitat de població era de 436,7 habitants/km².
Dels 12.368 habitatges en un 28,4% hi vivien nens de menys de 18 anys, en un 47,4% hi vivien parelles casades, en un 10,3% dones solteres, i en un 39,3% no eren unitats familiars. En el 33,5% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,6% tenia menys de 18 anys, un 10,2% entre 18 i 24, un 26,7% entre 25 i 44, un 21,7% de 45 a 60 i un 17,9% 65 anys o més.
L'edat mediana era de 38 anys. Per cada 100 dones de 18 o més anys hi havia 85,8 homes.
La renda mediana per habitatge era de 33.852 $ i la renda mediana per família de 45.160 $. Els homes tenien una renda mediana de 32.451 $ mentre que les dones 21.756 $. La renda per capita de la població era de 18.899 $. Entorn del 7,2% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mason City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mason City». American Fact Finder. Oficina del Cens dels Estats Units, 12-01-2010.
# Matxinada

Les matxinades foren revoltes produïdes en diversos moments al llarg del segle xviii (les més importants, els anys 1718 i 1766) al País Basc per diversos motius: econòmics, polítics, socials... Prenen el seu nom de Sant Martí (Matxin), patró dels ferrons (empleats d'una ferreria o fàbrica medieval de ferro) i solien enfrontar les classes populars (camperols i ferrons) amb les classes aristocràtiques o amb els representants del poder reial.
Les causes d'aquestes matxinades solien ser:

## Zamakolada

L'última de les matxinades, produïda el 1804, és coneguda com la Zamakolada, i és un dels últims exemples d'aquest enfrontament entre els jauntxos, aristòcrates rurals, i els burgesos, en especial els bilbaïns. Entre 1801 i 1804, es van produir diversos episodis que van conduir a la revolta: les Juntes Generals de Biscaia van instaurar el servei militar obligatori, i Simon Bernardo Zamakola va proposar la creació d'un port a Olabeaga, és a dir, fora de Bilbao, la qual cosa, en un temps en què els vaixells arribaven fins a l'Arenal, en el centre mateix de Bilbao, hauria resultat molt perjudicial per a la vila. La revocació del servei militar, a canvi del pagament a la Corona d'un milió de reials va provocar l'esclat de les elizates properes a Bilbao, en especial la de Begoña, que van ser sufocades per l'exèrcit.

## Bibliografia

* García de Cortázar, F. y Lorenzo, J.M. (1988) Historia del País Vasco: de los orígenes a nuestros días, Txertoa, Sant Sebastià.

## Referències

* ↑ «Bilbaopedia - Matxinada de 1718». [Consulta: 4 juliol 2019].
* ↑ «Matxinada | enciclopèdia.cat». [Consulta: 9 juliol 2019].

## Enllaços externs

* Matxinada de 1766 segons un testimoni de l'època (castellà) Arxivat 2019-07-09 a Wayback Machine.
# Metge a la vista

Metge a la vista (títol original en anglès: Doctor at Large) és una pel·lícula britànica dirigida per Ralph Thomas estrenada el 1957. Ha estat doblada al català

## Argument

Tot just llicenciar-se, el doctor Sparrow comença a treballar en un petit hospital rural. Allà haurà de lluitar amb un metge mesquí i amb la seva jove esposa, i amb un curandero que s'especialitza en dones neuròtiques riques. Però Sparrow aspira a ser un gran cirurgià, sol·licitant un consultori en un hospital, la qual cosa provocarà situacions d'allò més delirants.

## Repartiment

* Dirk Bogarde: Doctor Simon Sparrow
* Muriel Pavlow: Doctor Joy Gibson
* Donald Sinden: Benskin
* James Robertson Justice: Sir Lancelot Spratt
* Shirley Eaton: Nan
* Derek Farr: Doctor Potter-Shine
* Michael Medwin: Bingham
* Martin Benson: Maharajah
* John Chandos: O'Malley
* Edward Chapman: Wilkins
* George Coulouris: Pascoe
* Judith Furse: Mrs. Digby
* Gladys Henson: Mrs. Wilkins
* Anne Heywood: Emerald
* Ernest Jay: Charles Hopcroft
* Lionel Jeffries: Doctor Hatchet
* Mervyn Johns: Smith
* Ernest Thesiger i Geoffrey Keen: els examinadord

## Bibliografia

* Monthly Film Bulletin, num. 279 (anglès)
* Sight and Sound, primavera 1957, p. 224 (anglès)
* Cahiers du cinema, num. 84, juny 1958 (francès)

## Referències

* ↑ esadir.cat. Metge a la vista. esadir.cat.
* ↑ «Doctor at large». The New York Times.
# Methane for All

Methane for All és una sèrie de fotografies de l'artista, escriptor i crític estatunidenc Allan Sekula conservades al Museu d'Art Contemporani de Barcelona (MACBA).

## Història

Cal situar Methane for All com una obra específica en un context molt concret: l'encàrrec fotogràfic del MACBA a alguns artistes contemporanis per fer un diagnòstic de la ciutat actual i detectar-ne els pols d'innovació. Aquesta iniciativa, del Programa d'Estudis Independents (PEI) del MACBA, amb el títol Imatges metropolitanes de la nova Barcelona, es va presentar a l'exposició Arxiu universal. La condició del document i la utopia fotogràfica moderna (MACBA, 2008).

## Descripció

Allan Sekula (Erie, Pennsilvània, 1951) documenta l'arribada dels vaixells metaners, com el Sestao Knutsen, que es va construir a les drassanes de Bilbao, o el Moss, des dels jaciments de gas de Qatar, Líbia i Algèria. Aquestes embarcacions, que només es poden fotografiar des de la proa, el pont i la popa —ja que el simple clic d'un obturador mecànic podria generar una espurna d'electricitat estàtica i provocar un accident–, arriben a la Barceloneta, el port històric de la ciutat de Barcelona. L'artista documenta també diversos escenaris de la terminal d'inflamables, com ara la construcció d'un nou tanc d'emmagatzematge o els moments de màxima alerta després que la policia hagués detectat un complot per posar una bomba al metro de Barcelona. Des de la terminal d'inflamables, el gas es condueix cap al nord de la ciutat per conductes submarins, fins que arriba a la central tèrmica de Sant Adrià de Besòs, propietat de Gas Natural.
Sekula fotografia la Torre Gas Natural, seu de la companyia energètica, i altres edificis antics de l'entorn també relacionats amb la transformació de l'energia. Però la seva obra posa l'accent en l'element humà i en la influència del treball en la manera de viure.

## Referències

* 1 2 3 «Sèrie Methane for all». Museu d'Art Contemporani de Barcelona. Arxivat de l'original el 2012-02-14. [Consulta: 1r setembre 2012].

## Bibliografia

* DDAA. 2007 Imatges metropolitanes de la nova Barcelona. MACBA / Ajuntament de Barcelon, 2008 [Consulta: 1r setembre 2012]. Arxivat 2012-02-14 a Wayback Machine.

## Enllaços externs

* Allan Sekula al web del MACBA
* Entrevista amb Allan Sekula Arxivat 2012-10-31 a Wayback Machine., a Ràdio Web MACBA
# Mauro Raphael

Mauro Raphael, conegut com a Maurinho, (6 de juny de 1933 - 28 de juny de 1995) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1954.

## Referències

* ↑ Mauro Raphael Fitxa i estadístiques a la FIFA
* ↑ «Todos os brasileiros - 1954» (en portuguès). FolhaOnline, 09-12-2005. [Consulta: 16 desembre 2017].
* ↑ Perfil a sambafoot
# Menjamel gorjablanc

El menjamel gorjablanc (Melithreptus albogularis) és un ocell de la família dels melifàgids (Meliphagidae).

## Hàbitat i distribució

Habita els boscos del sud de Nova Guinea, nord i nord-est d'Austràlia des del nord-est d'Austràlia Occidental, cap a l'oest a través del nord del Territori del Nord fins al nord-est i est de Queensland i, més cap al sud, al nord-est de Nova Gal·les del Sud.

## Referències

* ↑ «Menjamel gorjablanc». Cercaterm. TERMCAT, Centre de Terminologia. Rev. 22/04/2022(català)
# Mecher

«Mecher» té aquests significats:
* Mecher (Clervaux), municipi luxemburguès del cantó de Clervaux.
* Mecher (Iran), municipi iranià de la província de Mazandaran.
* Mecher (Lac de la Haute-Sûre), poble luxemburguès del municipi de Lac de la Haute-Sûre.
# Mecher (Clervaux)

* Aquest article tracta sobre el poble de Clervaux. Si cerqueu el poble de Lac de la Haute-Sûre, vegeu «Mecher (Lac de la Haute-Sûre)».
Mecher (en luxemburguès: Mecher) és una vila i centre administratiu de la comuna de Clervaux del districte de Diekirch al cantó de Clervaux. Està a uns 48 km de distància de la ciutat de Luxemburg.

## Història

Al final de segle vi i especialment al VII monjos missioners deixebles de sant Willibrord van cristianitzar la regió. Van ser els que van introduir el conreu de la vinya en aquesta vall de les Ardenes per aconseguir el vi per al servei diví. Un cop a l'any, en el mes d'octubre, se celebrava una gran festa al poble on se'ls permetia a tots els habitants degustar aquest vi, que després era lliurat als monestirs dels voltants i a les parròquies.
Sota el govern d'Àustria i de l'emperadriu Maria Teresa va ser identificada per primera vegada la població de Mecher així com els seus actius i ingressos. El cens de 1766 esmenta quatre cases habitades per onze homes, deu dones, cinc nens i nou nenes.
Aquesta petita vila encara alberga dues fàbriques: un molí de gra, impulsat per les aigües del Clerve i un molí per moldre l'escorça de roure per obtenir taní per a la fabricació de cuir.

## Vegeu també

* Llista de viles de Luxemburg

## Referències

* ↑ «Mecher». [Consulta: 28 octubre dede 2015].
* J.P. Zanen dans Lectures de voyage dans le guide Cosyn et dʹaprès les numéros correspondants du périodique De Cliärwwer Kanton.
# Medalla del Bàltic

La Medalla del Bàltic (anglès:Baltic Medal) és una medalla de campanya instituïda per la Reina Victòria el 6 de juny de 1856 i atorgada a oficials i tropa de la Marina Reial, els Marines Reials i els Sapadors Reials que van servir al mar Bàltic a les operacions navals contra Rússia.
En un inici només cobria les accions navals, però també va ser atorgada a 100 homes dels Sapadors Reials per la seva tasca a la demolició de les fortaleses russes de Bomarsund i Sveaborg.

## Disseny

Una medalla de plata o bronze, de 36mm de diàmetre. A l'anvers apareix la imatge de la Reina Victòria coronada amb una diadema amb la llegenda VICTORIA REGINA,, dissenyada per William Wyon. Al revers apareix la figura de Britànnia amb el trident amb les fortaleses de Bomarsund i Sveaborg al darrere. Al damunt apareix la inscripció BALTIC i a sota les dates 1854-1855. Va ser dissenyada per Leonard Charles Wyon.
Penja d'una cinta blau cel amb les vores grogues (els colors inversos de la Medalla de la Guerra de Crimea).,
No es van autoritzar barres per a aquesta medalla.

## Referències

* ↑ Mayo (1897), pp.376-377.
* 1 2 3 Joslin, Litherland, and Simpkin (1988), pp.126-127.
* 1 2 Mussell (2014), p.144.
* ↑ Larimore, The Baltic Medal (2003).

## Bibliografia

* John Horsley Mayo. «Medals and Decorations of the British Army and Navy, Volume 2». A. Constable & Co, 1897. [Consulta: 19 setembre 2020].
* Mussel, J (ed) - Medal Yearbook - 2015, (2014), Token Publishing.
* Joslin, Litherland, and Simpkin (eds), British Battles and Medals, (1988), Spink
* Fred Larimore. «The Baltic Medal 1854-1855», 2003. Arxivat de l'original el 2009-09-14. [Consulta: 16 maig 2009].
# Mendeleev Communications

Mendeleev Communications (abreujada Mendeleev Commun.) és una revista científica que publica articles de recerca originals en tots els camps de la química i que començà a publicar-se el 1991 per part de la Societat Química Russa i la Royal Society of Chemistry. El seu factor d'impacte ha anat pujant des del 0,814 el 2010 al 2,098 el 2018. Fa honor al químic rus Dmitri I. Mendeléiev que és l'autor de la taula periòdica.

## Referències

* 1 2 «Mendeleev Communications» (en anglès). Acadèmia Russa de Ciències. [Consulta: 6 maig 2019].
* ↑ «Mendeleev Communications Impact IF 2018|2017|2016 - BioxBio». [Consulta: 15 maig 2019].
# Mende de Pal·lene

Mende o Mendes (llatí: Mendae, en grec antic: Μένδη i, tardanament, Μένδαι) va ser una ciutat de la península de Pal·lene (Calcídica), al sud-oest del cap.
Era una colònia d'Erètria (Eubea) que va quedar sotmesa a Atenes junt amb altres ciutats del territori i la península Calcídica. Segons Tucídides, quan va arribar el general espartà Bràsides en el marc de la Guerra del Peloponès, es va revoltar contra els atenencs però Nícies i Nicòstrat la van recuperar. L'any 200 aC, segons Titus Livi, Àtal I de Pèrgam i els romans van fer una expedició a la zona perquè era un petit port marítim que depenia de Cassandria i ocupava la major part de la península juntament amb Escione. Segons Ateneu de Nàucratis, Mende era famosa pels seus vins, molt apreciats a l'antiguitat.
Probablement es tracta d'unes ruïnes al lloc modern de Kávo-Posídhi.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1138. ISBN 9788441224223.
* ↑ E.B.J.. «Mende». A: Dictionary of Greek and Roman Geography (1854) (en anglès). William Smith, 1854.
# Menelau (desambiguació)

Menelau és el nom dels següents personatges:
* Menelau, casat amb la bella Helena, germà d'Agamèmnon
* Menelau de Macedònia, besavi d'Alexandre el Gran
* Menelau (príncep), fill del rei Amintes II de Macedònia
* Menelau de Xipre, germà de Ptolemeu I Sòter, governador de Xipre
* Menelau d'Anea, filòsof grec natural
* Menelau d'Eges, poeta èpic grec
* Menelau d'Alexandria, matemàtic grec del segle I
* Menelau (escultor), escultor grec.